سونی تارا پور والا

سونی تارا پور والا (پیدائش 1957) بھارتی فوٹوگرافر ، منظر نگاراور فلمساز ہیں۔ انہوں نے میسیسیپی مسالہ، دی نیمسیک اور آسکر کے لیے نامزد سلام بومبے کی منظر نگاری کی تھی۔ ان سب کی ہدائتکارہ میرا نائر تھیں۔ انہوں  نے روہنٹن مستری کے ناول سچ اے لانگ جرنی (2000) کو بھی فلم کی کہانی میں ڈھالا۔ ڈاکٹر باباصاحب امبیڈکار ان کی ہدایتکاری میں بننے والی پہلی فلم تھی۔ لٹل زیزو کے ساتھ ساتھ ان کی تازہ ترین فلم یہ بیلے (2020) جو بنیادی طور پر نیٹ فلکس کے لیے بنی اس  فلم  کی کہانی بھی انہوں نے لکھی اور پھر  اس کی ہدایتکاری بھی انہوں نے خود ہی کی۔

ابتدائی زندگی اور تعلیم 
تارا پور والا 1957ء میں بھارت کے شہر ممبئی میں ایک پارسی خاندان میں پیدا ہوئیں۔ انہوں نے ابتدائی اسکول کی تعلیم کوئین میری اسکول ممبئی سے مکمل کی۔ انہیں انڈر گریجویٹ پروگرام کے لیے ہاورڈ یونیورسٹی میں پڑھنے کے لیے وظیفہ ملا۔ اگرچہ انہوں نے انگریزی اور امریکی ادب میں گریجوئیشن کی لیکن اس کے ساتھ ساتھ انہوں نے فلم سے متعلق بے شمار کورس کیے اور الفریڈ گزیٹی سے فلم سازی کا بھی کورس کیا۔ اس دوران ان کی ملاقات میرا نائر سے ہوئی جب وہ گریجوئیشن کر رہی تھیں۔ یہ ملاقات ان کی طویل المدت دوستی اور دونوں کی مشترکہ تخلیقات کا پیش خیمہ ثابت ہوئی۔  گرییجوئیشن کے بعد انہوں نے نیویارک یونیورسٹی کے شعبہ تعلیمات سینیما میں داخلہ لیا اور وہاں سے 1981ء میں فلمی نظریہ اور تنقید میں ایم اے کی سند حاصل کی۔ اس کے بعد وہ ہندوستان لوٹ آئیں اور فری لانس ساکت عکاس (فری لانس اسٹل فوٹو گرافر)کی حیثیت سے کام شروع کیا۔

وہ 1988ء میں واپس لاس اینجلس آ گئیں اور یہاں انہوں نے منظر نگاری شروع کی۔ انہوں نے بہت سے اسٹوڈیو کے لیے مکالمے اور منظر نامے لکھے جن میں یونیورسل، ڈزنی اور ایچ بی او جیسے ادارے بھی شامل ہیں۔ 1992ء میں وہ ایک بار پھر سے ہندوستان واپس لوٹ آئیں۔

حوالہ جات 

1957ء کی پیدائشیں
بقید حیات شخصیات
بھارتی خواتین منظر نویس
بھارتی فوٹوگرافر خواتین
ممبئی کی پارسی شخصیات
بھارتی خواتین فلم ہدایت کار
ممبئی کے منظر نویس
ہارورڈ یونیورسٹی کے فضلا
فنون میں پدم شری وصول کنندگان
بھارت کے فوٹو جرنلسٹ
اکیسویں صدی کی بھارتی مصنفات
اکیسویں صدی کے بھارتی ڈراما نگار اور ڈراما نویس
بیسویں صدی کی بھارتی مصنفات
بیسویں صدی کے بھارتی مصنفین
بیسویں صدی کے بھارتی فلم ہدایت کار
مہاراشٹر کی مصنفات
مہاراشٹر کی خواتین فنکار
ممبئی کے فلمی ہدایت کار
مہاراشٹر کے فوٹوگرافر
ویکی ڈیٹا سے مطابقت رکھنے والی مختصر تفصیل
اکیسویں صدی کے بھارتی مصنفین